கட்டளைக் கலித்துறையால் ஆனவை, பாடல்கள் 1-4 நெல்லைச்சொன் னாபரணத்தைக் கைம்மாவை நிதநிதமும் வெல்லச்சொன் னாவலர்க் கீயுங்குழந்தை விசயநின்பாற் செல்லச்சொன் னாளென்னை யிப்போதென் மையலைத் தீர்த்திடென்று சொல்லச்சொன் னாளந்தமின்னாள் பன்னாண் மலர்ச்சோலையிலே. (1)  குழந்தை விசயன் என்பவன் ஒரு வள்ளல். அவன் நெல்லையும், (இனிய) சொல்லையும், அணிகலன்களையும், யானைகளையும் ஒவ்வொரு நாளும் வெல்லம் போல் சொல் பெய்து பாடும் நாவலர்களுக்கு வழங்கும் கொடையாளி. மலர்ச்சோலையில் பார்த்த அந்த மின்னல் கொடி போன்ற பெண், என் ஆசையைத் தீர்த்துக்கொள்வதற்காக இப்போதே உன்னிடம் செல்லலும்படி சொன்னாள். (அதனால் வந்துள்ளேன்)  பழுத்தான் மரத்திற் பறவையைப் போலநற் பாவலர்க்குக்